text: ফখরুজ্জামান চৌধুরী বাংলাদেশের একজন প্রখ্যত কবি, গল্পকার, অনুবাদক ও গবেষক। তিনি ১৯৪০ সালের ৫ জানুয়ারি চাঁদপুরে জন্মগ্রহণ করেন।  পিতা শিক্ষাবিদ নূরুজ্জামান চৌধুরী।  দাম্পত্যসঙ্গী প্রখ্যাত অভিনেত্রী দিলারা জামান।  তাদের দুই কন্যা সন্তান রয়েছে। তারা হলেন, তানিয়া ও যুবায়রা।  ১৯৫৭ সালে ঢাকার জগন্নাথ কলেজ থেকে উচ্চ মাধ্যমিক (বিজ্ঞান), ১৯৬০ সালে ঢাকা বিশ্ববিদ্যালয় থেকে বাংলায় স্নাতক (সম্মান) এবং ১৯৬১ সালে স্নাতকোত্তর ডিগ্রি অর্জন করেন। তিনি  বাংলাদেশ টেলিভিশনের পরিচালক (প্রশাসন) ছিলেন।  ২০১৭ সানে রাজধানী উত্তরার ১২ নম্বর সেক্টরের নিজ বাসভবনে মৃত্যুবরণ করেন তিনি।
  
  ফখরুজ্জামান চৌধুরীর বিশ্বসাহিত্যের বহু সাড়া জাগানো গ্রন্থ অনুবাদ করে জনপ্রিয়তা পান। প্রায় পঞ্চাশটির মতো গ্রন্থ রচনা করেছেন তিনি। উল্লেখযোগ্য গ্রন্থের মধ্যে রয়েছে- কবিতা: আনাবাজ (১৯৮৬); দূরদিগন্ত (১৯৮৬) ; প্যালেস্টাইন প্রতিরোধের কবিতা (১৯৯৪), অঙ্কুশ ঐরাবত। উপন্যাস; জনারণ্যে কয়েকজন (১৯৯০); একা ও একাকী (১৯৯৪)। নাটক: ইয়ারমা (১৯৯১)। প্রবন্ধ-গবেষণা: লেখকের কথা (১ম খন্ড ১৯৯২, ২য় খন্ড ২০০৩)। শিশু সাহিত্য: হাড় কিপটে বুড়ি (১৯৫৬); রিপভ্যান উইংকল (১৯৫৬); রাজা আর্থারের দরবারে (১৯৬৮); যাদুর রাজা হুডিনি (১৯৮৮); আঙ্কল টমস কেবিন (১৯৯৩); হাঞ্চ ব্যাঙ্ক অফ নটরডেম (১৯৯৫); ট্রেজার আইল্যান্ড (১৯৯৮) রাউন্ড দি ওয়ার্ল্ড ইন এইটি ডেইজ (১৯৯৩)। জীবনী: ডিলান টমাস (১৯৮৫); আশরাফ আলী খান (১৯৮৮); আজিজুর রহমান (১৯৮৯)। ইতিহাস: অবিচার (১৯৮৪); ঐরাবত ও অঙ্কুশ (১৯৯৩)। অনুবাদ গ্রন্থের মধ্যে রয়েছে, বিকিকিনির প্রেম (১৯৯২)। হে দুঃখ বিদায় (১৯৯৩); রবিনসন ক্রুশো (২০০৬)। তাঁর সর্বশেষ লেখা প্রন্থের নাম ‘হিরোশিমার অগ্নিশিখা’।
  
  সাহিত্যকর্মে অবদানের জন্যে তিনি বাংলা একাডেমি পুরস্কার এবং শিশুসাহিত্যে অবদানের জন্যে অগ্রণী ব্যাংক শিশুসাহিত্য পুরস্কারসহ অসংখ্য পুরস্কার ও সম্মাননা অর্জন করেন।
  
  তথ্যসূত্র
  
  বিষয়শ্রেণী:১৯৪০-এ জন্ম
  বিষয়শ্রেণী:২০১৭-এ মৃত্যু
  বিষয়শ্রেণী:বাংলাদেশী কবি
title: ফখরুজ্জামান চৌধুরী